PT ดีด 6% หลังกำไรปี 65 โต 74% แจกปันผล 0.35 บ.
PT ดีด 6% รับกำไรปี 65 โต 74% แตะ 162.74 ลบ. หลังรายได้ขาย-บริการเพิ่ม พร้อมแจกปันผล 0.35 บ. ขึ้น XD 2มี.ค.นี้
PT ดีด 6% รับกำไรปี 65 โต 74% แตะ 162.74 ลบ. หลังรายได้ขาย-บริการเพิ่ม พร้อมแจกปันผล 0.35 บ. ขึ้น XD 2มี.ค.นี้
16 ก.พ. 2566

ผู้สื่อข่าวรายงานว่า วันนี้ (16 ก.พ.66) ราคาหุ้น บริษัท พรีเมียร์ เทคโนโลยี จำกัด (มหาชน) หรือ PT ณ เวลา 14:53 น. อยู่ที่ระดับ 7.20 บาท บวก 0.40 บาท หรือ 5.88% สูงสุดที่ระดับ 6.75 บาท ต่ำสุดที่ระดับ 7.65 บาท ด้วยมูลค่าการซื้อขาย 67.76 ล้านบาท
โดย PT รายงานผลประกอบการงวดปี 65 สิ้นสุดเดือนธ.ค. 65 ดังนี้

สำหรับราคาที่ปรับตัวเพิ่มขึ้นคาดมาจากผลประกอบการปี 65 บริษัทมีการเติบโต โดยมีกำไร 162.74 ล้านบาท เพิ่มขึ้น 74.37% จากงวดเดียวกันของปีก่อน ที่มีกำไร 93.33 ล้านบาท ซึ่งกำไรที่เพิ่มขึ้นเป็นผลมาจากรายได้จากการขายเพิ่มขึ้น หลังสถานการณ์โควิดคลี่คลาย ทำให้บริษัทสามารถเข้าดำเนินการติดตั้งและส่งมอบงานโครงการได้ตามปกติ
อีกทั้งรายได้จากการบริการก็เพิ่มขึ้นเช่นกัน เนื่องจากรายได้จากการให้บริการประเภท Software as a Services เพิ่มขึ้นจากการเปลี่ยนรูปแบบการขาย Software จากการขายแบบ Perpetual เป็นแบบ Subscription และการเพิ่มขึ้นของรายได้จากบริการประเภทงานบำรุงรักษา ซึ่งเป็นรายได้ต่อเนื่องจากการขายสินค้าในงวดก่อนๆ
นอกจากนี้บริษัทฯ ประกาศจ่ายปันผลจากกำไรสะสม เป็นเงินสดในอัตราหุ้นละ 0.35 บาท กำหนดขึ้นเครื่องหมาย XD วันที่ 2มี.ค.66 และกำหนดจ่ายเงินปันผลในวันที่ 16 พ.ค.66